CELEX: 52005DP0449
Language: lt
Date: 1133395200000
Title: Europos Parlamento sprendimas dėl prašymo ginti buvusio Europos Parlamento nario Andrzej Pęczak imunitetą ir privilegijas (2005/2128(IMM))

C 285 E/74                                           Europos Sąjungos oficialusis leidinys                               LT           2006 11 22

2005 m. gruodžio 1 d., ketvirtadienis

             16.     atkreipia dėmesį į savo 2005 m. liepos 6 d. rezoliucijos dėl pasiūlymo dėl Tarybos reglamento,
             įsteigiančio Sanglaudos fondą, (1) 1 punkto xxvii papunktį ir ragina Komisiją numatyti panašią „premijavimo
             sistemą“, kuri įgautų „Bendrijos kokybės ir efektyvumo rezervo fondo“ formą ir būtų konkrečiai skirta inici-
             juoti tarpvalstybinį poveikį turinčias arba potencialiai euroregionuose esančią infrastruktūrą atitinkančias
             priemones;

             17.     paveda Pirmininkui perduoti šią rezoliuciją Tarybai ir Komisijai.

             (1) Priimti tekstai, P6_TA(2005)0278.

             P6_TA(2005)0449

             Prašymas ginti Andrzej Pęczak imunitetą

             Europos Parlamento sprendimas dėl prašymo ginti buvusio Europos Parlamento nario Andrzej
                                   Pęczak imunitetą ir privilegijas (2005/2128(IMM))

             Europos Parlamentas,

             — atsižvelgdamas į 2005 m. gegužės 25 d. plenariniame posėdyje paskelbtą Andrzej Pęczak prašymą ginti
               jo imunitetą dėl Lenkijos Lodzės apygardos teisme 2005 m. balandžio 18 d. jam iškeltos baudžiamosios
               bylos,

             — atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 8, 9 ir
               10 straipsnius ir 1976 m. rugsėjo 20 d. Akto dėl Europos Parlamento narių rinkimų remiantis tiesiogine
               visuotine rinkimų teise 6 straipsnio 2 dalį,

             — atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d.
               sprendimus (1),

             — atsižvelgdamas į Darbo tvarkos taisyklių 6 straipsnio 3 dalį ir 7 straipsnį,

             — atsižvelgdamas į Teisės reikalų komiteto pranešimą (A6-0330/2005),

             A. kadangi 2001 m. rugsėjo 23 d. Andrzej Pęczak buvo išrinktas į Lenkijos parlamentą (Sejm); kadangi
                2003 m. balandžio 16 d. pasirašius Stojimo sutartį jis tapo stebėtoju; kadangi nuo 2004 m. gegužės
                1 d. iki 2004 m. liepos 19 d. jis buvo Europos Parlamento nariu; kadangi jo Lenkijos parlamento nario
                kadencija baigėsi 2005 m. spalio 19 d.,

             B.    kadangi Andrzej Pęczak skundžiasi, kad Lenkijos valstybinė prokuratūra savo veiksmais pažeidė įstaty-
                   mus ir kad apygardos teismo sprendimai dėl jo sulaikymo ir arešto bei vėliau kelis kartus pratęsto
                   laikino arešto yra politiškai motyvuoti,

             C. kadangi Andrzej Pęczak skundžiasi, kad jam taikomi baudžiamieji procesiniai veiksmai pažeidžia nekal-
                tumo prezumpciją, o jo sulaikymo ir arešto sąlygos riboja jo galimybes gintis,

             D. kadangi Andrzej Pęczak skundžiasi, kad procedūra, kuria vadovaudamasis Sejm panaikino jo imunitetą,
                buvo teisiškai negaliojanti ir pagrįsta publikacijomis žiniasklaidoje ir kad įvairiems asmenims (pavyz-
                džiui, ombudsmenui) išsiųsti jo pasiūlymai imtis priemonių nesulaukė atgarsio,

             E.    kadangi, remiantis gauta informacija, Andrzej Pęczak neturi parlamento nario imuniteto pagal jokį iš šių
                   Europos Parlamento Pirmininkui pateiktų reikalavimų,

             1.     nusprendžia neginti Andrzej Pęczak imuniteto ir privilegijų.

             (1) Byla 101/63, Wagner prieš Fohrmann ir Krier, 1964 m. Rink., 195, ir byla 149/85, Wybot prieš Faure ir kt., 1986 m.
                 Rink., p. 2391.